คาดเงินเฟ้อหมวดอาหารพุ่ง12%
ศูนย์วิจัยธนาคารทหารไทย คาดเดือนธ.ค.เงินเฟ้อหมวดอาหารพุ่งถึง 12%
12 ต.ค. 2554

ศูนย์วิจัยธนาคารทหารไทย คาดเดือนธ.ค.เงินเฟ้อหมวดอาหารพุ่งถึง 12% 
ศูนย์วิจัยเศรษฐกิจธนาคารทหารไทย ได้ออกบทวิเคราะห์เงินเฟ้อกับน้ำท่วม ประเมินว่า  ผลกระทบจากน้ำท่วมในขณะนี้จะทำให้ระดับอัตราเงินเฟ้อทั่วไปปรับขึ้นไปที่ 5.1% และ อัตราเงินเฟ้อหมวดอาหารสดเป็น 11.9% ในช่วงสองเดือนสุดท้ายของปี 2554  จากเดือนก.ย.อัตราเงินเฟ้ออยู่ที่ 4% และ เงินเฟ้อหมวดอาหารอยู่ที่ 7.9% ประชาชนจึงอาจประสบปัญหาราคาสินค้าแพงหลังน้ำท่วมครั้งนี้
อย่างไรก็ดี  ระดับราคาสินค้าที่เพิ่มขึ้นนี้ จะสูงขึ้นมากเพียงไร และ จะต่อเนื่องนานเท่าใดนั้น อาจเปรียบเทียบกับเหตุการณ์ในปี 2538 ที่น้ำท่วมมีความรุนแรงมากที่สุดในเดือนต.ค.  ทำให้ตัวเลขเงินเฟ้อเพิ่มขึ้นอย่างเห็นได้ชัดเจนจากระดับ 5-6% ในช่วง 3 ไตรมาสแรกของปี 2538 เป็นระดับกว่า 7% ในไตรมาสสุดท้ายของปี ยาวไปถึงต้นไตรมาส 2 ของปี 2539  หลังจากนั้นเงินเฟ้อจึงค่อยปรับระดับลงมาสู่ภาวะปกติ  หรือประมาณได้ว่าอัตราเงินเฟ้อที่มีอุทกภัยรุนแรงเสริม สูงกว่าระดับปกติที่ควรจะเป็นถึงราว 30%  และ อัตราเงินเฟ้อของกลุ่มอาหารสดที่มีสัดส่วนน้ำหนักในการคำนวณอัตราเงินเฟ้อทั่วไปประมาณ 15% มีการเพิ่มของระดับราคาในอัตราที่สูงมาก โดยอัตราเงินเฟ้อในหมวดอาหารสดขยับขึ้นถึง 15% ในช่วงปลายปี จากระดับ 10% ในเดือนก.ย.ปีเดียวกัน  ดังนั้นหากการเปลี่ยนแปลงของระดับราคาที่ได้รับเป็นไปในทิศทางและขนาดเช่นที่ปี 2538